CELEX: 31994D0023
Language: bg
Date: 1994-01-17 00:00:00
Title: Решение на Комисията от 17 януари 1994 година относно общите процедурни правила за Европейско техническо одобрение

13/ 13
            
            
               BG
            
            
               Официален вестник на Европейския съюз
            
            
               265
            
         31994D0023
   
               L 017/34
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 17 януари 1994 година
   относно общите процедурни правила за Европейско техническо одобрение
   (94/23/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално приложение II от нея,
   като има предвид, че член 8 от посочената директива предвижда Европейско техническо одобрение да се издава за определени продукти, по-специално за продукти, за които не съществува нито хармонизиран стандарт, нито национален стандарт и за продукти, които се отклоняват значително от хармонизираните или признати национални стандарти;
   като има предвид, че са взети мерки за въвеждането на общи процедурни правила за подаване на заявка за такова одобрение, неговото изготвяне и издаване; като има предвид, че приложение II към упоменатата директива предвижда, че тези общи процедурни правила трябва да се приемат от Комисията въз основа на становище на Комитета в съответствие с член 20 от Директивата;
   като има предвид, че тези общи процедурни правила са били одобрени от Комитета, посочен в директивата, на свое заседание на 22 април 1993 г., в съответствие с процедурите, предвидени в директивата,
   ПРИЕ НАСТОЯЩОТО РЕШЕНИЕ:
   Член единствен
   Съгласно Директива 89/106/ЕИО заявки за Европейско техническо одобрение (ЕТО) се подават и такова одобрение се изготвя и издава в съответствие с общите процедурни правила, предвидени в приложението към настоящото решение.
   
      Съставено в Брюксел на 17 януари 1994 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 12.
   ПРИЛОЖЕНИЕ
   ОБЩИ ПРОЦЕДУРНИ ПРАВИЛА ЗА ПОДАВАНЕ НА ЗАЯВКИ ЗА ЕВРОПЕЙСКИ ТЕХНИЧЕСКИ ОДОБРЕНИЯ, ИЗГОТВЯНЕ И ИЗДАВАНЕ НА ЕВРОПЕЙСКИ ТЕХНИЧЕСКИ ОДОБРЕНИЯ
   0.   Въведение
   0.1.   Тези общи правила определят процедурите, които следва да се приемат, за подаване на заявка, изготвяне и издаване на Европейски технически одобрения (ЕТО), предвидено в приложение II.3 към Директива 89/106/ЕИО на Съвета (1) от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти, наричана по-нататък „Директивата“ (ДСП).
   0.2.   Европейската организация за техническо одобрение (ЕOTА) е организация, създадена съгласно разпоредбите на Директивата, и обединяваща органите, определени от държавите-членки на Европейската общност, за издаване на Европейски технически одобрения, предвидени в нейното приложно поле.
   1.   Общи правила
   1.1.   В Секретариата на ЕОТА се съхранява обновеният списък на издадените ЕТО. Списъкът се публикува поне веднъж годишно.
   1.2.   Техническата комисия на ЕОТА отговаря за създаването на комитети, които са необходими за уреждане и координиране на процедурите по издаването на ЕТО.
   1.3.   Одобряващите органи публикуват издадените от тях ЕТО на съответните официални езици.
   1.4.   Проблеми, възникващи във връзка с Директивата, които не могат да се решат от Изпълнителната комисия на ЕОТА, се изпращат за решаване на Комисията на Европейските общности (наричана по-долу „Комисията на ЕО“).
   2.   Правила по отношение на заявката за ЕТО
   2.1.   Заявка за Европейско техническо одобрение може да се подаде от производител, или от негов представител, установен в Общността, наричан по-долу „кандидат“. Представителят трябва да бъде специално определен от производителя да предприема действия от негово име.
   2.2.   Заявката трябва да се подаде до някой от органите на ЕОТА, отговарящи за съответния регион; все пак, не се разрешава подаването на заявка за един и същ строителен продукт до повече от един орган.
   2.3.   Чрез своята заявка, според това правило, кандидатът оправомощава одобряващия орган, към който е отправил заявката си, да информира Комисията на ЕО, другите органи на ЕОТА, както и Секретариата на ЕОТА, за съдържанието на същата.
   2.4.   Преди да подаде своята заявка, кандидатът получава, при поискване от негова страна, след предоставянето на информация, изискана от одобряващия орган, информация относно:
   
               —
            
            
               процедурата за одобрение,
            
         
               —
            
            
               преценка на срока, необходим на одобряващия орган да извърши процедурата за одобрение на съответния продукт,
            
         
               —
            
            
               оценка на разходите за провеждане на процедурата за одобрение и условията на заплащане.
            
         В случай, че предметната област все още не е одобрена като подходяща за ЕТО, или в случай че даден продукт се различава значително от хармонизираните стандарти или признатите национални стандарти, горепосочената информация ще бъде предоставена на кандидата само след като се вземе решение за възможността за издаване на ЕТО съгласно процедурата, описана в точка 3.2.
   Кандидатът ще бъде уведомен за решението.
   2.5.   Заявката трябва да се депозира в стандартен формат (виж допълнение 1) на езика на държавата-членка, в която се намира одобряващият орган, освен ако няма други условия, поставени от одобряващия орган.
   2.6.   Заявката се придружава от описание на строителния продукт, спецификации, чертежи и протоколи за изпитване, в които се дава подробно описание на предмета на заявката и неговото предназначение.
   2.7.   В заявката кандидатът обявява всички места за производство. Той трябва да гарантира, че тези места могат да се посещават от одобряващия орган или от негов представител през работно време, с оглед на издаването на ЕТО.
   2.8.   Одобряващият орган трябва в рамките на два месеца да потвърди получаването на заявката и започването на процедурите (виж стандартен формат допълнение 2).
   Ако кандидатът бъде отхвърлен, одобряващият орган е длъжен да посочи причините за това. След това кандидатът може да подаде заявка към друг одобряващ орган.
   2.9.   Одобряващият орган трябва да уведоми кандидата кои документи, резултати от изпитвания, изчисления и т.н. трябва да представи, за да може одобряващият орган да прецени доколко продуктът е годен за съответното предназначение.
   Кандидатът има задължението да предостави на одобряващия орган необходимите документи и да му окаже съдействие при оценката.
   2.10.   Органите на ЕОТА предприемат необходимите мерки за гарантиране на поверителността на всяка информация от съществена важност, която те узнават в процеса на извършване на своята дейност.
   2.11.   Кандидатът трябва да обяви, по законосъобразен начин, че ще изплати всички разноски, произтичащи от процедурата за одобрение и представените оправдателни документи в съответствие с националните норми и правила.
   2.12.   Ако кандидатът не изпълнява задълженията си, предвидени в настоящия документ, одобряващият орган може, след разумен период от време, да анулира заявката.
   3.   Правила за издаване на ЕТО
   3.0.   ЕТО засяга само тези аспекти на продукта, които се отнасят до съществените изисквания, упоменати в приложение I към Директивата за строителните продукти (ДСП) и тълкувателните документи съгласно член 3.3 от ДСП. Само тези аспекти са свързани с маркировката ЕО.
   Ако се вземат предвид и други аспекти, съответната оценка се разграничава ясно от тези, отнасящи се до съществените изисквания след споразумение между членовете на ЕОТА. Такива оценки биха могли да се извършват по желание.
   Форматът на ЕТО трябва да съответства на „общия формат“, съгласуван с Комисията на ЕО.
   3.1.   Издаване на ЕТО въз основа на указание за ЕТО (съгласно Директивата, член 9.1)
   3.1.1.   Съдържанието и форматът на ЕТО трябва да отговарят на съответното указание за ЕТО.
   3.1.2.   Одобряващият орган, който издава ЕТО, го изпраща на:
   
               —
            
            
               всички други органи на ЕОТА,
            
         
               —
            
            
               Генералния секретариат, който ще изпрати копие до Комисията на ЕО.
            
         3.1.3.   През преходен период, определен индивидуално за всяко указание за ЕТО от ЕОТА, с цел гарантиране на възможност за сравняване на ЕТО, издадени от одобряващите органи, проектните ЕТО с придружаващите документи (резултати от изпитвания) се предоставят за предварителна консултация на съответните органи на ЕОТА (1) и Генералния секретариат, с искане за коментар от тяхна страна в рамките на два месеца.
   3.1.4.   Ако Комисията на ЕО установи, съгласно разпоредбите на член 5.1 на ДСП и след консултация с Постоянния комитет, недостатък в дадено ЕТО, поради недостатък в указанието за ЕТО, одобряващите органи спират издаването на ЕТО въз основа на упоменатото указание за ЕТО.
   3.2.   Издаване на ЕТО без указание за ЕТО (съгласно член 9.2 от Директивата).
   3.2.1.   Съдържанието и форматът на ЕТО трябва да съответстват на „общия формат“, договорен от Комисията на ЕО.
   3.2.2.   Одобряващият орган, до който се подава искане съгласно точка 2.4 или заявка за ЕТО, въведено за първи път за продукт от съответната група продукти, трябва да проведе предварителна консултация с Техническата комисия с цел получаване на принципно съгласие за издаване на ЕТО за този продукт въз основа на предложената процедура за удостоверяване на съответствие.
   Ако се постигне консенсус в Техническата комисия по отношение на приложенията съгласно член 8.2, буква а) на ДСП, тогава съответната информация, изисквана от Комисията на ЕО, се изпраща с одобрението на Председателя на ЕОТА до Комисията на ЕО за получаване на разрешение за издаване на ЕТО. Ако не се получи консенсус в Техническата комисия, информацията се предоставя на Изпълнителната комисия за решение относно това дали тя да бъде предоставена на Комисията на ЕО.
   В случаи на заявки за ЕТО по член 8.2, буква б) от Директивата, Комисията на ЕО ще потвърди, въз основа на преценка на ЕОТА и на съответната информация, дали продукт от дадена група продукти, отговаряща на изискванията на хармонизираните стандарти или признатите национални стандарти, се различава значително от тях и, следователно, дали може да се издаде Европейско техническо одобрение.
   3.2.3.   Ако се постигне съгласие по 3.2.2, одобряващият орган, към който е отправена заявката, трябва да проведе предварително обсъждане с другите съответни органи на ЕОТА, където се обяснява начинът, избран за придвижване на заявката, включително програмата за изпитване, изискванията за техническите характеристики и предвидената процедура за удостоверяване на съответствие.
   Одобряващият орган взема предвид забележките, формулирани от другите органи на ЕОТА.
   3.2.4.   Когато заявката за ЕТО се отнася за продукт от група продукти, за които процедурата, предвидена в 3.2.3 вече е установена, ЕТО трябва да се базира на тази установена процедура.
   3.2.5.   Преди издаването на ЕТО, одобряващият орган изпраща проект на ЕТО до съответните органи на ЕОТА и до Генералния секретариат с обосновката, предоставена от кандидата със заявка за коментари от тяхна страна до два месеца.
   ЕТО се издава от одобряващия орган, когато всичките съответни органи на ЕОТА са дали писмено съгласие в съответствие с Директивата, приложение II, параграф 2, изречение 3.
   Тиражирането на ЕТО е в съответствие с 3.1.2.
   Ако бъдат повдигнати възражения, по които не може да се вземе решение, въпросът се поставя като точка в дневния ред на Техническата комисия.
   Ако се постигне консенсус в Техническата комисия, одобряващият орган издава ЕТО.
   Ако не може да се постигне консенсус, въпросът се поставя като точка в дневния ред на Изпълнителната комисия, която взима решение за предприемане на по-нататъшни действия.
   Ако Изпълнителната комисия не успее да постигне консенсус, въпросът се предава за разглеждане на Постоянния комитет по строителство (Директивата, член 9.2) чрез Комисията на ЕО.
   4.   Отнемане на ЕТО
   4.1.   Одобряващият орган отнема ЕТО, ако Комисията на ЕО е уведомила държавите-членки съгласно член 5, параграф 1 от Директивата.
   4.2.   Одобряващият орган трябва да уведоми другите органи на ЕОТА и Генералния секретариат за отнемането. Генералният секретариат от своя страна информира Комисията на ЕО.
   5.   Промяна на ЕТО
   5.1.   За промяна на ЕТО се прилага съответната процедура за нова заявка. Заявката трябва да бъде адресирана до одобряващия орган, издал одобрението, подлежащо на промяна.
   5.2.   Трябва да се приложат съответно разпоредбите съгласно 3.1 и 3.2, като процедурата за одобрение се отнася само за въпросите, директно свързани с промяната.
   5.3.   Издава се ново ЕТО, което заменя предишното.
   6.   Продължаване на срока на валидност
   6.1.   В съответствие с член 8, параграф 4 от Директивата, срокът на валидност на ЕТО може да бъде продължен допълнително (по принцип) до пет години, при положение че Комисията на ЕО не е уведомила съответните одобряващи органи и/или ЕОТА, че има промяна в условията, при които е издадено оригиналното ЕТО. Заявки се подават писмено и трябва да бъдат получени от одобряващия орган поне шест месеца преди датата на изтичане на срока на валидност.
   Що се отнася до съответната процедура, важат разпоредбите съгласно 3.1 и 3.2.
   6.2.   Заявката за продължаване срока на валидност трябва да бъде придружена от съответните технически документи, изисквани от указанията за ЕТО за продължаване срока на валидност на ЕТО. Ако няма такива указания, одобряващият орган, след консултация с органите на ЕОТА, информира кандидата кои технически документи трябва да бъдат представени.
   6.3.   За документите за продължаване срока на валидност отговорност носи органа, който ги издава и те трябва да бъдат пълни, както и първоначалната оценка.
   
      (1)  ОВ L 40, 11.2.1989 г., стр. 12.
   Допълнение 1
   ЗАЯВКА ЗА ЕВРОПЕЙСКО ТЕХНИЧЕСКО ОДОБРЕНИЕ СЪГЛАСНО ГЛАВА III НА ДИРЕКТИВА 89/106/ЕИО НА СЪВЕТА
   
      
   
      
   Допълнение 2
   (Наименование и адрес на определения одобряващ орган)
   ПОТВЪРЖДЕНИЕ ЗА ПОЛУЧАВАНЕ НА ЗАЯВКАТА ЗА ИЗДАВАНЕ НА ЕВРОПЕЙСКО ТЕХНИЧЕСКО ОДОБРЕНИЕ СЪГЛАСНО ДИРЕКТИВА 89/106/ЕИО НА СЪВЕТА